ᱢᱟᱱᱰᱭᱟ ᱦᱚᱱᱚᱛ

ᱢᱟᱱᱰᱭᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱᱮᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱮᱛᱚᱢ ᱨᱮ ᱢᱟᱭᱥᱩᱨ ᱟᱨ ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ ᱛᱮ, ᱯᱟᱪᱮ ᱨᱮ ᱦᱟᱥᱚᱱ ᱦᱚᱱᱚᱛ ᱛᱮ, ᱠᱚᱧᱮ ᱨᱮ ᱛᱩᱢᱠᱩᱨ ᱦᱚᱱᱚᱛ ᱟᱨ ᱥᱟᱢᱟᱝ ᱨᱮ ᱨᱟᱢᱱᱚᱜᱚᱨ ᱦᱚᱱᱚᱛ ᱫᱟᱨᱟᱭ ᱛᱮ ᱥᱤᱢᱟᱹ ᱢᱮᱱᱟᱜᱼᱟ ᱾ ᱑᱙᱓᱙ ᱥᱟᱹᱦᱤᱛ ᱨᱮ ᱢᱟᱨᱟᱝ ᱢᱟᱭᱥᱩᱨ ᱦᱚᱱᱚᱛ ᱠᱷᱚᱱ ᱢᱟᱱᱰᱭᱟ ᱦᱚᱱᱚᱛ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱢᱟᱱᱰᱭᱟ ᱫᱚ ᱢᱟᱱᱰᱭᱟ ᱦᱚᱱᱚᱛ ᱨᱮᱱᱟᱜ ᱢᱩᱬ ᱥᱟᱦᱟᱨ ᱠᱟᱱᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱞᱮᱠᱷᱟ ᱞᱮᱠᱟᱛᱮ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱘᱐᱘,᱖᱘᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (ᱚᱸᱰᱮ ᱠᱷᱚᱱ ᱑᱖ᱹ᱐᱓% ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ) ᱾ ᱚᱛᱱᱚᱜ ᱢᱟᱱᱰᱭᱟ ᱦᱚᱱᱚᱛ ᱠᱚᱧᱮ ᱞᱟᱴᱤᱪᱩᱰ ᱑᱒°᱑᱓' ᱠᱷᱚᱱ ᱑᱓°᱐᱔' ᱠᱚᱧᱮ ᱟᱨ ᱥᱟᱢᱟᱝ ᱞᱚᱝᱜᱤᱪᱩᱰ ᱗᱖°᱑᱐' ᱠᱷᱚᱱ ᱗᱗°᱒᱐'ᱥᱟᱢᱟᱝ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱯᱟᱪᱮ ᱟᱨ ᱮᱛᱚᱢ-ᱯᱟᱪᱮ ᱨᱮ ᱢᱟᱭᱥᱩᱨ ᱦᱚᱱᱚᱛ ᱛᱮ, ᱠᱚᱧᱮ-ᱥᱟᱢᱟᱝ ᱨᱮ ᱛᱩᱢᱠᱩᱨ ᱦᱚᱱᱚᱛ ᱛᱮ, ᱠᱚᱧᱮ-ᱯᱟᱪᱮ ᱨᱮ ᱦᱟᱥᱚᱱ ᱦᱚᱱᱚᱛ ᱛᱮ ᱟᱨ ᱥᱟᱢᱟᱝ ᱨᱮ ᱨᱟᱢᱱᱟᱜᱚᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔,᱙᱖᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱙᱑᱕ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱢᱟᱱᱰᱭᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱮᱫ ᱛᱟᱞᱢᱟ ᱫᱚ ᱢᱟᱱᱰᱭᱟ ᱥᱚᱦᱚᱨ ᱠᱟᱱᱟ ᱾ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰ ᱠᱚ ᱢᱟᱱᱰᱭᱟ ᱦᱚᱱᱚᱛ ᱨᱮ ᱗ ᱜᱚᱴᱟᱝ ᱛᱟᱞᱩᱠ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱵᱟᱨᱭᱟ ᱡᱚᱜᱚ ᱠᱷᱚᱸᱰ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾ ᱢᱟᱱᱰᱭᱟ ᱡᱚᱜᱚ ᱠᱷᱚᱸᱰ ᱨᱮ ᱢᱟᱱᱰᱭᱟ, ᱢᱚᱫᱽᱫᱩᱨ ᱟᱨ ᱢᱟᱞᱵᱷᱚᱞᱞᱤ ᱚᱟᱞᱩᱠ ᱥᱮᱞᱮᱫ ᱢᱮᱱᱟᱜᱼᱟ, ᱟᱨ ᱯᱟᱱᱰᱚᱵᱚᱯᱩᱨᱟ ᱡᱚᱜᱚ ᱠᱷᱚᱸᱰ ᱨᱮ ᱯᱟᱱᱰᱚᱵᱚᱯᱩᱨᱟ, ᱥᱨᱤᱨᱚᱝᱯᱟᱴᱱᱟ, ᱱᱟᱜᱟᱢᱚᱝᱜᱽᱞᱟ ᱟᱨ ᱠᱨᱤᱥᱱᱚᱨᱟᱡᱽᱯᱮᱴ ᱛᱟᱞᱩᱠ ᱥᱮᱞᱮᱫ ᱢᱮᱱᱟᱜᱼᱟ ᱾ ᱥᱟᱜᱟᱲᱚᱢ ᱢᱟᱱᱰᱭᱟ ᱦᱚᱱᱚᱛ ᱨᱮ ᱢᱤᱫ ᱡᱤᱞᱤᱧ-ᱚᱥᱟᱨ ᱥᱚᱲᱚᱠ ᱱᱮᱴᱣᱟᱨᱠ ᱠᱟᱱᱟ ᱾ ᱮᱱ.ᱮᱪ. ᱒᱗᱕, ᱮᱱ.ᱮᱪ. ᱙᱔᱘ ᱟᱨ ᱮᱱ.ᱮᱪ. ᱑᱕᱐ᱮ ᱫᱚ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱚᱱᱚᱛ ᱨᱮ ᱥᱚᱲᱚᱠ ᱱᱮᱴᱣᱟᱨᱠ ᱨᱮ ᱗᱓ ᱠᱤᱞᱚᱢᱤᱴᱚᱨ (᱔᱕ ᱢᱤᱞ) ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ, ᱔᱖᱗ ᱠᱤᱞᱚᱢᱤᱴᱚᱨ (᱒᱙᱐ ᱢᱤᱞ) ᱯᱚᱱᱚᱛ ᱨᱟᱡᱽᱰᱟᱦᱟᱨ ᱟᱨ ᱒,᱙᱖᱘ ᱠᱤᱞᱚᱢᱤᱴᱚᱨ (᱑,᱘᱔᱔ ᱢᱤᱞ) ᱢᱩᱬ ᱦᱚᱱᱚᱛ ᱥᱚᱲᱚᱠ ᱥᱮᱞᱮᱫ ᱢᱮᱱᱟᱜᱼᱟ ᱾ ᱢᱟᱱᱰᱭᱟ ᱫᱚ "ᱥᱤᱧᱚᱛᱤᱭᱟᱹ ᱨᱮᱞᱣᱮ" ᱨᱮᱱᱟᱜ "ᱮᱛᱚᱢ ᱯᱟᱪᱮ ᱨᱮᱞᱣᱮ" ᱠᱷᱚᱱ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱢᱟᱱᱰᱭᱟ ᱨᱮ ᱟᱹᱰᱤ ᱜᱟᱱ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱᱟ : ᱢᱟᱱᱰᱭᱟ ᱨᱮᱞᱣᱮ ᱥᱴᱮᱥᱚᱱ ᱢᱚᱫᱽᱫᱩᱨ ᱨᱮᱞᱣᱮ ᱥᱴᱮᱥᱚᱱ ᱯᱟᱱᱰᱣᱟᱯᱩᱨᱟ ᱨᱮᱞᱣᱮ ᱥᱴᱮᱥᱚᱱ ᱥᱨᱤᱨᱚᱝᱜᱚᱯᱚᱴᱴᱚᱱᱟ ᱨᱮᱞᱣᱮ ᱥᱴᱮᱥᱚᱱ ᱵᱤᱡᱤ ᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱦᱚᱲ ᱮᱞ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱱᱰᱭᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱘᱐᱕,᱗᱖᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱜᱟᱢᱵᱤᱭᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱮᱵᱽᱨᱟᱥᱠᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱱᱚᱣᱟ ᱥᱤᱧᱚᱛ ᱨᱮ ᱒᱖᱓ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱖᱕ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱕᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒.᱕᱕% ᱛᱟᱦᱮᱸ ᱠᱟᱱᱟ ᱾ ᱢᱟᱱᱰᱭᱟ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱘᱙ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱐.᱑᱔% ᱢᱮᱱᱟᱜᱼᱟ, ᱑᱗.᱐᱘% ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱔.᱖᱙% ᱟᱹᱫᱤᱵᱟᱹᱥᱤ ᱫᱚ ᱑.᱒᱔% ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱑.᱙᱒% ᱫᱚ ᱠᱚᱱᱱᱚᱲ, ᱔.᱒᱔% ᱫᱚ ᱩᱨᱫᱩ, ᱑.᱓᱔% ᱫᱚ ᱛᱟᱢᱤᱞ ᱟᱨ ᱑.᱓᱐% ᱫᱚ ᱛᱮᱞᱩᱜᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Official website of Mandya district Mandya District profile Mandya City Council -Mandya District at a glance